*Projekts*

**LATVIJAS REPUBLIKAS MINISTRU KABINETS**

|  |  |
| --- | --- |
| 2014. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr.\_\_ \_\_.§) |

**Grozījumi Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai”**

Izdarīt Ministru kabineta 2012.gada 1.augusta rīkojumā Nr.361 „Par finansējuma piešķiršanu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta un nomas maksas izdevumu segšanai” (Latvijas Vēstnesis, 2012, 122.nr.; 2012, 154.nr.; 2013, 188.nr.) šādus grozījumus:

1. Svītrot 1.1 punktu.

2. Papildināt rīkojumu ar 1.2 punktu šādā redakcijā:

„1.2 Likumprojektā „Par vidēja termiņa budžeta ietvaru 2015., 2016. un 2017.gadam” un likumprojektā „Par valsts budžetu 2015.gadam” paredzēt Finanšu ministrijas budžetā ilgtermiņa saistības:

1.21. Rīgas pils Konventa Pils laukumā 3, Rīgā, restaurācijas un rekonstrukcijas darbu izdevumu segšanai valsts akciju sabiedrībai „Valsts nekustamie īpašumi” 2015.gadā – 939 013 *euro,* 2016.gadā – 3 774 402 *euro,* 2017.gadā – 9 632 797 *euro* un 2018.gadā – 5 911 446 *euro*. Kopējais finansējuma apmērs, kas paredzēts restaurācijas un rekonstrukcijas izdevumu segšanai 2013. – 2018.gadā, ir 20 407 617 *euro*;

1. 2 2. Muzeju krātuvju kompleksa Pulka ielā 8, Rīgā (attīstības I posms – būvniecības I kārta – muzeja krātuvju korpusa (ēkas) un komunikāciju tīklu izbūve), būvniecības darbu izdevumu segšanai valsts akciju sabiedrībai „Valsts nekustamie īpašumi” 2015.gadā – 4 839 013 *euro* un 2016.gadā – 20 578 671 *euro*. Kopējais finansējuma apmērs, kas paredzēts būvniecības darbu izdevumu segšanai 2014.- 2016.gadā, ir 25 745 640 *euro*.”

3. Svītrot 3.1.apakšpunktā vārdus un skaitli iekavās „(būvniecības II kārtas – Konvents – nodrošināšana)”.

4. Aizstāt 4.punktā skaitli un vārdu „1.1punktā” ar skaitli un vārdu „1.2punktā”.

5. Svītrot 6.2.apakšpunktā vārdus un skaitli iekavās „(būvniecības II kārtas – Konvents – nodrošināšana)”.

6. Papildināt rīkojumu ar 7.punktu šādā redakcijā:

„7. Ja valsts akciju sabiedrība „Valsts nekustamie īpašumi” no darījuma konta, kurā kā kompensācijas nodrošinājums par pilnsabiedrības „SBRE” ugunsgrēka rezultātā nodarītajiem zaudējumiem pilnsabiedrība „SBRE” ieskaitījusi naudas līdzekļus aprēķināto zaudējumu apmērā, saņēmusi summu par Rīgas pils Konventam Pils laukumā 3, Rīgā, nodarītajiem zaudējumiem un visi būvniecības darbu izdevumi ir segti no valsts budžeta līdzekļiem, tad Finanšu ministrija nodrošina, ka valsts akciju sabiedrība „Valsts nekustamie īpašumi” šos līdzekļus ieskaita valsts pamatbudžeta nenodokļu ieņēmumos.”

Ministru prezidente L. Straujuma

Finanšu ministrs A. Vilks

09.10.2014. 10:20

371

A.Gulbe

67024698, aiga.gulbe@vni.lv